               8230 гр. Несебър, ул. “Еделвайс” № 10, тел./факс 0554/2 93 40, Е.mail: osnesebar@nesebar.bg



Комисия по бюджет и финанси


Протокол № 4

Днес 22.03.2024 г. /Петък/ от 14:30 часа се проведе четвъртото заседание на постоянната комисията по Бюджет и финанси, на което присъстваха 

		Благой Филипов –  Председател
		Костадин Нищелков – зам. председател
                        И членове :  
1. Христо Яръмов
  		2. Пейчо Колев
            	3. Александър Стоянов
                   	4. Георги Георгиев
                   5. Ивайло Илиев.

На заседанието присъстваха Върбан Кръстев – Председател на Общински съвет - Несебър, адвокат Светла Каменова, Георги Щерев –Директор Дирекция „Контролни дейности, спорт и поддръжка“ 
Към проекта за дневен ред  беше  включена,   съгласно  чл. 23 ал. 4 от Правилника за организацията и дейността на Общинския съвет - Несебър за разглеждане и Докладна записка вх.№ 234/21.03.2024 г. от Иван Гургов – зам. кмет „Бюджет и финанси“, относно учредяване на сдружение с нестопанска цел “Фонд за развитие на Летище Бургас“, одобряване на проекта на устав и определяне на представител на община Несебър в управителните органи на сдружението и Предложение вх.№ 232/21.03.2024 г. от Георги Щерев – директор Дирекция „КДСП“, което ще се  разгледа заедно с докладна записка вх.№ 169/11.03.2024 г. и заседанието премина  при следния
ДНЕВЕН РЕД

1. Докладна записка вх.№ 169/11.03.2024 г. от Върбан Кръстев – председател на Общински съвет – Несебър, относно утвърждаване размера на субсидии за спортните клубове от община Несебър и 
Предложение вх.№ 232/21.03.2024 г. от Георги Щерев – директор Дирекция „КДСП“
2. Писмо вх.№ 178/12.03.2024 г. от Върбан Кръстев – председател на Общински съвет – Несебър, относно предоставяне за разглеждане от комисията на постъпили искания от сдружения с нестопанска цел, развиващи дейност на територията на община Несебър, за отпускане на финансови средства. 
3. Молба вх.№ 155/06.03.2024 г. от Петя Христова Чернаева от гр. Несебър, относно отпускане на еднократна финансова помощ.
4. Докладна записка вх.№ 159/08.03.2024 г. от Николай Димитров – кмет на община Несебър, относно поемане на разходи за издръжка на двама командировани полицаи от Република Полша.
5. Докладна записка вх.№ 174/12.03.2024 г. от Николай Димитров – кмет на община Несебър, относно отпускане на субсидия на СК „Бушидо“ – гр. Несебър, за провеждане на Международен  турнир по карате „Купа Черно море“.
6. Докладна записка вх.№ 175/12.03.2024 г. от Николай Димитров – кмет на община Несебър, относно отпускане на субсидия на Клуб по спортни танци“, гр. Несебър за провеждане на Международен турнир по спортни танци „Купа Несебър“.
7. Докладна записка вх.№ 176/12.03.2024 г. от Николай Димитров – кмет на община Несебър, относно отпускане на финансови средства на Българската федерация по подводни спортове, за провеждане на Държавно първенство по подводен риболов – 2024 г. в гр. Несебър.
8. Докладна записка вх.№ 202/14.03.2024 г. от Николай Димитров – кмет на община Несебър, относно одобряване на бюджетната прогноза за местни дейности на община Несебър за периода 2025-2027 г.
9. Заявление вх.№ 153/06.03.2024 г. от Венцислав Гичев – председател на Управителния съвет на ФК „Атлетик 2014“, относно провеждане на десети юбилеен футболен турнир за деца.
10. Докладна записка вх.№ 231/20.03.2024 г. от Виктор Борисов – зам. кмет на община Несебър, относно предложение за приемане на инвестициите на „Водоснабдяване и канализация“ ЕАД гр. Бургас за 2023 г.
11. Докладна записка вх.№ 234/21.03.2024 г. от Иван Гургов – зам. кмет „Бюджет и финанси“, относно учредяване на сдружение с нестопанска цел “Фонд за развитие на Летище Бургас“, одобряване на проекта на устав и определяне на представител на община Несебър в управителните органи на сдружението. 


По точка 1 от дневния ред: Докладна записка вх.№ 169/11.03.2024 г. от Върбан Кръстев – председател на Общински съвет – Несебър, относно утвърждаване размера на субсидии за спортните клубове от община Несебър и Предложение вх.№ 232/21.03.2024 г. от Георги Щерев – директор Дирекция „КДСП“

       Преди да пристъпи към обсъждане на проекта  за  решение, комисията се запозна  със становището и протоколното решение на Комисия по култура, туризъм, спорт, рекламна дейност и международно сътрудничество,  която  е  предложила  на Комисията по Бюджет и финанси да разгледа заявленията на Сдружение „Тенис Академия Несебър“, Спортен клуб по Кикбокс „Несебър“ и Спортен клуб „Несебър яхт клуб“, като водеща комисия по отношение разпределението на бюджетни средства да излезе със становище, относно възможността за отпускане на  целева финансова субсидия на трите клуба, като предложението за конкретен размер е както следва: 
            На Сдружение „Тенис Академия Несебър“  - 15 000 лв. 
            На Спортен клуб по Кикбокс „Несебър“	      - 10 000 лв.
           На Спортен клуб „Несебър яхт клуб“  	       - 4 000 лв.  
         След станалите разисквания по отношение на това предложение, комисията  счита, за целесъобразно да бъдат подпомогнати посочените по– горе спортни клубове от резерва, който остава от средствата, гласувани с Решение №82, т.8.1 от Протокол № 5/19.02.2024 г. на Общински съвет – Несебър и  реши  единодушно: 
         Възлага на председателя на Общинския съвет да внесе докладна записка  на предстоящото заседание на Общинския съвет с предложение  за отпускане на средства на трите клуба в размера, предложен от Комисия по култура, туризъм, спорт, рекламна дейност и международно сътрудничество.
          Премина се към обсъждане на Предложение вх.№ 232/21.03.2024 г. от Георги Щерев – директор Дирекция „КДСП“  ведно с  проекта за решение относно утвърждаване размера на субсидии за спортните клубове от община Несебър. 
Г-н Ивайло Илиев заяви, че няма да участва в дебата и няма да гласува, тъй като е налице конфликт на интереси в частта  на точка  първа от проекта за решение, в която се утвърждава финансова субсидия на  Общински футболен Клуб „Несебър“    
При обсъждане проекта за решение, комисията прие предложение  размера на субсидията на  ФК „Свети Влас да бъде завишен с 12 000 лв. и същият да стане 17 746,93 лв.  със следните мотиви:
           От  представено становище от Георги Щерев – директор дирекция „Контролни дейности, спорт и поддръжка“, се уведомява Общинския съвет, че са представени от клуба допълнителни документи, удостоверяващи регистрацията и картотекирането на спортистите, както и удостоверение от Областния съвет на БФС – Бургас, относно участието на клуба в Областно първенство и турнири по футбол за деца, което носи 20 допълнителни точки на клуба, за които следва да получи  финансова субсидия.
С  6 гласа „ ЗА  от 6 гласували членове на  комисията, бе прието  следното
РЕШЕНИЕ № 1

Предвид горните мотиви, комисията предлага на Общинския съвет да приеме проекта за решение от докладната записка, относно утвърждаване размера на субсидии, които община Несебър предоставя на спортните клубове  със следното изменение, а именно:
     - В точка римско II, подточка 2 сумата за ФК „Свети Влас” да се коригира на 17 746,93 лв. След увеличаване  субсидията на  клуба, следва да се намали размера, описан, като резерв и същият става 62 653,07 лв.

По точка 2 от дневния ред: Писмо вх.№ 178/12.03.2024 г. от Върбан Кръстев – председател на Общински съвет – Несебър, относно предоставяне за разглеждане от комисията на постъпили искания от сдружения с нестопанска цел, развиващи дейност на територията на община Несебър, за отпускане на финансови средства. 
 
Комисията разгледа представените заявления за отпускане на финансови средства на сдружения с нестопанска цел, осъществяващи дейност на територията на общината. При разглеждането бе направен  анализ на дейността на сдруженията, както и справка за получените  финансови средства през 2022 г. и 2023 г. Направена бе справка за актуалното състояние на сдруженията в Търговския регистър.
След станалите разисквания, комисията прецени, че при разпределение на сумите, които следва да получат сдруженията с нестопанска цел,  следва да се ръководи от сумите, с които обичайно са били подпомагани сдруженията през предходните години. На сдруженията,  за  които  има информация за  по - активна дейност, която да  е  достигнала до по- голям кръг от населението на общината,  размерът на еднократната финансова помощ ще бъде завишен с цел стимулирането на дейността им, а сдружения, за които липсва информация за дейността,  която развиват в обществена полза няма да бъдат стимулирани  през 2024 г., като от представените заявления това са СНЦ ”Вардарско слънце” - гр. Несебър, представлявано от Емилия Петровна Каминская и Движение на жените от община Несебър, представлявано от Димка Георгиева Милушева. 
          Поради извършен одит от общинска администрация и дадени препоръки, които не са изпълнени, комисията счита, че не следва да се предоставят финансови средства през 2024 г. и на „Тракийско Културно просветно дружество капитан Петко Воевода“ гр. Свети влас.
        След обсъждане на конкретния размер на финансовата субсидия, комисията със 7 гласа „за” прие следното
                                           
                                              РЕШЕНИЕ № 2

	 Възлага  на председателя на Общинския съвет да изготви и внесе за разглеждане  на заседание на Общинския съвет докладна записка, относно  отпускане на финансови средства на сдружения с нестопанска цел, развиващи дейност на територията на община Несебър със следното предложение за разпределение на средствата:

1. На СНЦ   «Съюз  на инвалидите Обзор – 5 000 лв.
2. На СНЦ „БЧК – Филиал – Несебър”     – 9 000 лв.
3. На СНЦ „Тракийско дружество Несебър” – гр. Несебър – 9 000 лв.
4. На „МКПББ Тодор Александров” – гр. Несебър – 6 000 лв.
5. На „Общинска организация на съюза на инвалидите” – Несебър - 7 000 лв.
6. На « Дружество за културни връзки и хуманитарно сътрудничество между български и гръцки граждани  Месамбрия”  - 3 000 лв.
7. На Демократичен съюз на жените – Несебър, – 3 000 лв.
8. На «Общински театър Димитър Еленов»  гр. Несебър- 25 000 лв.
9. На Ловно-рибарско сдружение „Балкан - 2012” – 8 000 лв.
10.На „  Сдружение на занаятчиите и творците в община Несебър  „ -  6 000 лв.
11. На Дамски клубМонро „ гр. Обзор, ЕИК: 177028433- 5 000 лв.	
12. На Сдружение С Русия за вяра, единение и култура – Несебър,  2 000 лв.
13. На  Сдружение  „Съюза на офицерите и сержантите от запаса и резерва „ /СОСЗР/, за целево подполагане на  общинската   организация в гр.Несебър 2000лв.
14. На Сдружение Делфин Обзор „ - гр. Обзор – 4 000 лв. 
15. На Сдружение с нестопанска цел «Терпсихора „  гр. Свети Влас, - 3 000 лв.
16. На Фондация „Валентин Кръстев“ гр.Обзор,  – 6 000 лв.
17. На Сдружение „Несебър АРТ“, –  4 000 лв.
18. На Дружество на несебърските художници „ гр. Несебър, – 2 000 лв.
19. На Сдружение „Контролен граждански блок“ – 5 000 лв.
20. На  Футболен клуб – ветерани гр. Обзор, - 5 000 лв.
21. На Сдружение „Танцово студио Емоушън“, – 2 000 лв.
22. На СНЦ   „Регионално сдружение на занаятчиите – Несебър “, 3 000 лв.

По точка 3 от дневния ред: Молба вх.№ 155/06.03.2024 г. от Петя Христова Чернаева от гр. Несебър, относно отпускане на еднократна финансова помощ.

	Комисията се запозна със становището на комисията по образование, здравеопазване и социални дейности, относно целесъобразността и  необходимостта за отпускане на финансови средства и изрази положително становище, относно предложения размер от 5 000 лв. 
След проведено гласуване,  със 7 гласа „за”  комисията прие следното    
РЕШЕНИЕ № 3

Комисията възлага на председателя на Общинския съвет да изготви  и внесе за разглеждане на заседание на Общинския съвет докладна записка с предложение за отпускане  на финансови средства за лечение на Мартин Мариянов Чернаев в размер на 5000 лв. Поради  необходимостта от средствата за спешно лечение, проекта за решение да бъде с допуснато предварително изпълнение. 

По точка 4 от дневния ред: Докладна записка вх.№ 159/08.03.2024 г. от Николай Димитров – кмет на община Несебър, относно поемане на разходи за издръжка на двама командировани полицаи от Република Полша.
По проекта за решение не постъпиха становища и мнения и след проведено гласуване, със 7 гласа „за” комисията прие следното
      
РЕШЕНИЕ № 4

Комисията предлага на Общинския съвет да приеме предложения проект за решение и даде съгласие да бъдат извършени разходи в размер до 9 000 лв. за издръжка на двама командировани полицаи от Република Полша.

По точка 5 от дневния ред: Докладна записка вх.№ 174/12.03.2024 г. от Николай Димитров – кмет на община Несебър, относно отпускане на субсидия на СК „Бушидо“ – гр. Несебър, за провеждане на Международен  турнир по карате „Купа Черно море“.
По проекта за решение не постъпиха становища и мнения и след проведено гласуване със 7 гласа „ЗА”  комисията прие следното
      
РЕШЕНИЕ № 5

Комисията предлага на Общинския съвет да приеме проекта за решение и даде съгласие да бъде отпусната целева субсидия в размер на 3000 лв. на Спортен Клуб „Бушидо“ – гр. Несебър, за провеждане на Международен турнир по карате „Купа Черно море“.

По точка 6 от дневния ред: Докладна записка вх.№ 175/12.03.2024 г. от Николай Димитров – кмет на община Несебър, относно отпускане на субсидия на Клуб по спортни танци“, гр. Несебър за провеждане на Международен турнир по спортни танци „Купа Несебър“.	
По проекта за решение не постъпиха становища и мнения и след проведено гласуване със 7 гласа „ЗА”  комисията прие следното
      
РЕШЕНИЕ № 6

Комисията предлага на Общинския съвет да приеме проекта за решение и отпусне целева субсидия в размер на 8000 лв. на Клуб по спортни танци“  - гр. Несебър, за провеждане на Международен турнир по спортни танци „Купа Несебър“.

По точка 7 от дневния ред: Докладна записка вх.№ 176/12.03.2024 г. от Николай Димитров – кмет на община Несебър, относно отпускане на финансови средства на Българската федерация по подводни спортове, за провеждане на Държавно първенство по подводен риболов – 2024 г. в гр. Несебър.
По проекта за решение не постъпиха становища и мнения и след проведено гласуване със 7 гласа „за”  комисията прие следното
      
РЕШЕНИЕ № 7

Комисията предлага на Общинския съвет да приеме проекта за решение и отпусне целева субсидия в размер на 8000 лв. на Българската федерация по подводни спортове, за провеждане на Държавно първенство по подводен риболов – 2024 г. в гр. Несебър.

По точка 8 от дневния ред: Докладна записка вх.№ 202/14.03.2024 г. от Николай Димитров – кмет на община Несебър, относно одобряване на бюджетната прогноза за местни дейности на община Несебър за периода 2025-2027 г.
По проекта за решение не постъпиха становища и мнения и след проведено гласуване със 7 гласа „ЗА”  комисията прие следното
      

РЕШЕНИЕ № 8

Комисията предлага на Общинския съвет да одобри  представената бюджетна прогноза за местни дейности на община Несебър за периода 2025-2027 г.

По точка 9 от дневния ред: Заявление вх.№ 153/06.03.2024 г. от Венцислав Гичев – председател на Управителния съвет на ФК „Атлетик 2014“, относно провеждане на десети юбилеен футболен турнир за деца.
След  запознаване със заявлението  , комисията   със 7 гласа « ЗА « прие  следното  
РЕШЕНИЕ № 9

Заявлнието  да бъде разгледано след утвърждаването на резерв за спортните клубове.
 
По точка 10 от дневния ред: Докладна записка вх.№ 231/20.03.2024 г. от Виктор Борисов – зам. кмет на община Несебър, относно предложение за приемане на инвестициите на „Водоснабдяване и канализация“ ЕАД гр. Бургас за 2023 г.
Комисията обсъди представения списък с инвестиции. Поради  непълнота в предложения проект за решение същият бе редактиран и след проведено гласуване със 7 гласа „за”  бе прието  следното
      
РЕШЕНИЕ № 10

Комисията предлага на Общинския съвет да приеме следния проект за решение:
На основание чл.21 ал.1 т.6 и т.8 от ЗМСМА, Общински съвет - Несебър одобрява направените от „Водоснабдяване и Канализация“ ЕАД – гр. Бургас, инвестиции в активи публична общинска собственост за периода от 01.01.2023 г. до 31.12.2023 г. в размер на 1 151 123,58 лв., описани подробно в приложение № 1, неразделна част от настоящото решение и дава съгласие да бъде завишена стойността на активите със съответните суми. 

По точка 11 от дневния ред: Докладна записка вх.№ 234/21.03.2024 г. от Иван Гургов – зам. кмет „Бюджет и финанси“, относно учредяване на сдружение с нестопанска цел “Фонд за развитие на Летище Бургас“, одобряване на проекта на устав и определяне на представител на община Несебър в управителните органи на сдружението. 

По проекта за решение не постъпиха становища и мнения и след проведено гласуване със 7 гласа „за”  комисията прие следното
   
РЕШЕНИЕ № 11

Комисията предлага на Общинския съвет да приеме представения проект за решение от докладната записка и даде съгласие за учредяване на сдружение с нестопанска цел “Фонд за развитие на Летище Бургас“, да одобри проекта за устав на сдружението и определи Николай Димитров – кмет на община Несебър за представител на общината в управителните органи на сдружението. 

 	Поради изчерпване на дневния ред заседанието бе закрито.

